Dag Viljen Poleszynski

Dag Viljen Poleszynski (født 1946) er en norsk tidligere forsker. Han var aktiv innen flere fagområder, inkludert fredsforskning, ernæring, medisin, økologi og industripolitikk.
Liv og virke
 Bakgrunn
Dag Viljen Poleszynski er utdannet cand.scient. i ernæringsfysiologi ved Universitetet i Oslo og dr.philos. i 1999 ved Universitetet i Tromsø, med avhandlingen Skolemedisin og alternativ medisin – konkurranse eller samarbeid, avlagt ved Institutt for sosiologi.UiT: Pressemelding Han er utdannet bedriftsøkonom fra BI (1969), studerte språk og samfunnsfag ved Universitetet i Genève (1969–70) og siviløkonom med en MS 1971 og en MBA 1972 fra University of Wisconsin. 
Karriere
Poleszynski har blant annet arbeidet med politisk økonomi, freds- og utviklingsforskning, energi, økologi og som ernæringsterapeut. Han har vært ansatt i Handelsdepartementet, Institutt for Fredsforskning (PRIO) og som daglig leder i filmdistribusjonsselskapet Fram Film. Fra 2002 til våren 2010 var han fagredaktør i livsstilsmagasinet Mat & helse. Han har også vært faglig medarbeider i Nordisk Tidsskrift for Biologisk Medisin. 

Fra 2001 til 2003 var han professor II i ernæringsfysiologi ved Høgskolen i Harstad. Høgskolen nedla professoratet på grunn av saksbehandlingsfeil fra Høgskolens side i forbindelse med ansettelsen. Alle som ansettes som professorer, skal bedømmes som professorkompetent av en ekstern fagkommisjon, men dette ble ikke gjort før i 2003, etter at Poleszynski hadde fungert i stillingen i mer enn et halvt år. Pga. uenighet om de formelle krav til stillingen valgte høgskolens rektor og direktør ikke å utlyse kurset som Poleszynski på oppdrag fra Høgskolen hadde utarbeidet og var leder for. Kommisjonen fant at Poleszynski ikke var professorkompetent, selv om et mindretall mente han var det.Dagbladet: Er denne mannen en matprofessor? 

Sommeren 2010 opprettet han Stiftelsen vitenskap & fornuft (SVOF), som begynte å utgi Helsemagasinet vitenskap & fornuft (VOF) i september 2010.Helsemagasinet vitenskap & fornuft, hjemmeside Han fikk med seg samtlige faste medarbeidere fra Mat & helse unntatt ansvarlig redaktør og fire spaltister. Helsemagasinet VOF kommer ut 8 ganger per år. Magasinets redaksjonelle linje er kritisk til Helsedirektoratet, særlig når det gjelder kostholdsveiledning og vaksiner.Vitenskap og fornuft – og følelser Tidsskrift for Den norske legeforening Poleszynski har også hevdet at barnesykdommene man vaksinerer mot er harmløse og at vaksiner har hatt lite å si for dødeligheten av disse sykdommene.Dag Viljen Poleszynski svarer John Færseth: Usaklig om vaksineskepsis AftenpostenSmittevernoverlege i Oslo svarer Dag Viljen Poleszynski om vaksiner: Demonstrere slik historieløshet Aftenposten

Organisasjonen Fritt Helsevalg, som arbeider for økt tilgang på alternative behandlingsformer, tildelte i 2011 Polezynski Brobyggerprisen for sitt arbeid med å ta til orde for et helhetlig perspektiv på sykdom og helse i NorgeFritt Helsevalg: Brobyggerprisen 2011 

I 2017 ble han utnevnt som æresmedlem av Foreningen kostreform, som han tok initiativ til å opprette og ble stiftet i 2007.

Poleszynski er tilhenger av ortomolekylær medisin som er en alternativ behandlingsform som bl.a. innebærer inntak av høye doser av C-vitaminer.'Er Ebola-virus farlig?, Helsemagasinet vitenskap og fornuft, September 2014 Han har stilt seg skeptisk til omfanget av medikamentbruk innen skolemedisinen, og har også hevdet at ikke-ioniserende elektromagnetisk stråling utgjør en helsefare.

 Referanser 

 Eksterne lenker  
 TV 2 Nyhetene – C-vitamin mot svineinfluensa

Kategori:Norske forskere
Kategori:Norske fredsforskere
Kategori:Personer innen alternativ behandling
Kategori:Norske vaksinemotstandere
Kategori:EMF-aktivisme